Document ID: 32007R0435

KOMISIJAS REGULA (EK) Nr. 435/2007
(2007. gada 20. aprīlis),
ar ko groza Regulu (EK) Nr. 1010/2006 par noteiktiem ārkārtas pasākumiem tirgus atbalstam olu un mājputnu nozarē konkrētās dalībvalstīs
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju (1), un jo īpaši tās 14. panta 1. punkta pirmās daļas b) apakšpunktu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (2), un jo īpaši tās 14. panta 1. punkta pirmās daļas b) apakšpunktu,
tā kā:
(1)
Vairākām dalībvalstīm ir grūtības ievērot Komisijas Regulas (EK) Nr. 1010/2006 (3) 10. pantā noteikto termiņu - 2007. gada 31. marts -, lai veiktu maksājumus saņēmējiem atbilstoši tirgus atbalsta ārkārtas pasākumiem. Ņemot vērā, ka šādi tirgus atbalsta ārkārtas pasākumi tiek veikti pirmo reizi, administratīvo procedūru pieņemšana ir ieilgusi. Tāpēc minētais termiņš jāpagarina par diviem mēnešiem.
(2)
Attiecīgi jāgroza Regula (EK) Nr. 1010/2006.
(3)
Ņemot vērā, ka pašreizējais termiņš beidzas 2007. gada 31. martā, ir lietderīgi noteikt, ka šī regula stājas spēkā no 2007. gada 1. aprīļa.
(4)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1010/2006 10. pantā datumu “līdz 2007. gada 31. martam” aizstāj ar datumu “līdz 2007. gada 31. maijam”.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 20. aprīlī

Labels: 0
3
17
6